মহিমাগঞ্জ ইউনিয়ন বাংলাদেশের গাইবান্ধা জেলার একটি প্রশাসনিক এলাকা।   অবস্থান ও আয়তন  মহিমাগঞ্জ রংপুর বিভাগের গাইবান্ধা জেলার গোবিন্দগঞ্জ উপজেলার অন্তর্গত। এটি গোবিন্দগঞ্জ উপজেলার অন্যতম একটি ইউনিয়ন। এটি গোবিন্দগঞ্জ উপজেলা হতে ১২ কিলোমিটার পূর্বে অবস্থিত। মহিমাগঞ্জের উত্তর-পূর্বে সাঘাটা উপজেলা ও বাঙ্গালী নদী দিয়ে বেষ্টিত এবং দক্ষিণে সোনাতলা উপজেলা। এর আয়তন ২৩.৯৩ বর্গ কিলোমিটার।   ইতিহাস  কালের সাক্ষী বহণকারী বাঙ্গালী নদীর তীরে গড়ে ওঠা এক ঐতিহ্যবাহী অঞ্চল হলো মহিমাগঞ্জ। অতীতে মহিমাগঞ্জ ছিলো একটি সুপ্রসিদ্ধ ব্যবসা কেন্দ্র; এখানে প্রায় ১০/১৫টি পাট গোডাউন ছিল, ফলে দূর-দূরান্তের চাষীরা মহিমাগঞ্জে পাট বিক্রি করতেন। ঊনবিংশ শতাব্দির আশির দশক পর্যন্ত মহিমাগঞ্জ রেল স্টেশন থেকে দেওয়ানতলা পর্যন্ত একটা পরিত্যক্ত রেল লাইন দেখা গেছে। দেওয়ানতলা বাঙ্গালী নদীর তীরবর্তী মারোয়াড়ীদের বিশাল পাট গোডাউন ও অন্যান্য ব্যবসা কেন্দ্র ছিল। দেশের বিভিন্ন স্থান থেকে নদী পথে বিভিন্ন ব্যবসায়ী ও চাষীরা পাট, ধান, গম ইত্যাদি ফসল মারোয়াড়ীদের নিকট বিক্রয় করতেন এবং মারোয়াড়ী ব্যবসায়ী সেই সকল পণ্য বৃহৎ আকারে দেশের বিভিন্ন বড় বড় শহরে রেল যোগে চালান দিতেন।  নামকরণ মহিমাগঞ্জের প্রাচীন নাম ছিল 'খড়িয়া বাঁধা'। লালমনিরহাট জেলার কাকিনা রাজার পরগনার আওতায় ছিল এই মহিমাগঞ্জ। রাজা মহিমা রঞ্জন রায় চৌধুরী নিজের নামানুসারে খড়িয়াবাঁধার নাম পরিবর্তন করে নাম রাখেন 'মহিমাগঞ্জ'।   প্রশাসনিক এলাকা  এ ইউনিয়নে মৌজা সংখ্যা ১১টি ও গ্রাম সংখ্যা ১২টি। গ্রামগুলো হলোঃ ১. পুনতাইড়, ২. জগদীশপুর, ৩. শ্রীপতিপুর, ৪. বালুয়া,  ৫. ছয়ঘড়িয়া,  ৬. বোচাদহ,  ৭. বামন হাজরা,  ৮. পান্তামারী,  ৯. জিরাই,  ১০. জীবনপুর,  ১১. গোপালপুর এবং  ১২. কুমিড়াডাঙ্গা।   জনসংখ্যার উপাত্ত  ২০১১ সালের আদমশুমারী অনুসারে মহিমাগঞ্জ ইউনিয়নের জনসংখ্যা প্রায় ৩৯,২৩০ জন (পুরুষ: ১৯,৬৭৫ এবং মহিলা: ১৯,৫৫৫); প্রতি বর্গকিলোমিটারে ১,৬৩৯ জন লোক বাস করে।   স্বাস্থ্য   হাসপাতাল - ১টি  কমিউনিটি ক্লিনিক - ৪টি  পশু হাসপাতাল - ১টি   শিক্ষা  শিক্ষার হার প্রায় ৭৭%।   সরকারি প্রাথমিক বিদ্যালয় - ১১টি  বে-সরকারি রেজিঃ প্রাঃ বিদ্যালয়- ৫টি  উচ্চ বিদ্যালয় - ৪টি (মহিমাগঞ্জ উচ্চ বিদ্যালয়, মহিমাগঞ্জ বালিকা উচ্চ বিদ্যালয়, রংপুর চিনি কল উচ্চ বিদ্যালয়, বালুয়া উচ্চ বিদ্যালয়)  কলেজ - ৩টি (মহিমাগঞ্জ ডিগ্রি কলেজ, মহিমাগঞ্জ মহিলা কলেজ, এম এ মোত্তালিব টেকনিকেল এন্ড বিজনেস ম্যানেজমেন্ট কলেজ)  মাদ্রাসা - ৫টি (মহিমাগঞ্জ আলিয়া কামিল মাদ্রাসা অন্যতম)  কিন্ডারগার্টেন স্কুল - ৯টি (শিশুকানন বিদ্যাভবন প্রি-ক্যাডেট স্কুল, সানভিউ কিন্ডারগার্টেন স্কুল, মহিমাগঞ্জ আদর্শ কিন্ডারগার্টেন স্কুল, মহিমাগঞ্জ আইডিয়াল একাডেমিক স্কুল, ফিউচার ব্রাইট পাবলিক স্কুল, মহিমাগঞ্জ মডেল স্কুল, শহীদ ফজলুল করিম স্কুল, নিউ ভিশন পাবলিক স্কুল এবং গ্লোরি পাবলিক স্কুল।)   কৃষি  প্রধান কৃষিজ ফসলের মধ্যে রয়েছে ধান, পাট ও আঁখ।   অর্থনীতি  গাইবান্ধা জেলার গোবিন্দগঞ্জ উপজেলায় অবস্থিত শিল্প এলাকা মহিমাগঞ্জ। গাইবান্ধা জেলার একমাত্র ভারী শিল্প রংপুর চিনি কল লিমিটেড মহিমাগঞ্জের প্রাণকেন্দ্রে অবস্থিত। এছাড়াও গাইবান্ধা জেলার অন্যতম ২টি ভারী শিল্প প্রতিষ্ঠান প্রধান গ্রুপ ও নেহান গ্রুপ এর সহযোগী আরও ৫টি অত্যাধুনিক প্রযুক্তি সম্পন্ন অটোমেটিক রাইস মিল ও ২টি আধুনিক রাইস ব্রান অয়েল মিল রয়েছে। এছাড়াও ছোট বড় শিল্প কারখানা এবং গার্মেন্টস কারখানা রয়েছে।   উল্লেখযোগ্য ব্যক্তি  আহমেদ হোসেইন - অবিভক্ত বাংলার কৃষি মন্ত্রী।   দর্শনীয় স্থান   রংপুর চিনি কল লিমিটেড;  বাঙ্গালী নদী - দেওয়ানতলা;  মহিমাগঞ্জ রেলওয়ে স্টেশন।   বিবিধ   পোস্ট অফিস - ১টি;  হাট-বাজার - ১টি;  ব্যাংক - ৩টি;  এজেন্ট ব্যাংক - ৫টি;  এটিএম বুথ - ২টি;  মসজিদ - ৫৫টি;  মন্দির - ১০টি;  রেলওয়ে স্টেশন - ১টি;  ভুমি অফিস - ১টি;  এন জি ও - ৭টি;  নদী - ১টি;  ঈদগাহ মাঠ- ২টি।  ক্রিড়া সংগঠন - ৩টি  সাংস্কৃতিক সংগঠন - ১টি  পেশাজীবি সংগঠন - ৬টি   আরও দেখুন   মহিমাগঞ্জ ইউনিয়নের শিক্ষা প্রতিষ্ঠান  মহিমাগঞ্জ মহাবিদ্যালয়  রংপুর চিনি কল লিমিটেড  গোবিন্দগঞ্জ উপজেলা  গাইবান্ধা জেলা  রংপুর বিভাগ   তথ্যসূত্র    বহিঃসংযোগ   মহিমাগঞ্জ ইউনিয়ন এর সরকারি ওয়েবসাইট  বিষয়শ্রেণী:গোবিন্দগঞ্জ উপজেলার ইউনিয়ন বিষয়শ্রেণী:রংপুর বিভাগের জনবহুল স্থান